
MAÑAN AÑA ESCOLAR NOBO TA INICIA 


SCOL A BIRA IMPAGABEL DEN 2023 
PA FALTA DI VISION NECESARIO 


HULANDA A CUMINSA 
EHECUTA LANDENPAKKET 
FUNCIONARIONAN 
CU INVENTARIO PA MIRA 
CUAL DEPARTAMENTO 
LO DISPARCE 


ELMAR: 


UN AVERAHE DI 1 PA 
2 ACCIDENTE DI AUTO 
ENVOLVIENDO POSTE DI 
LUZ DI CAYA TUR SIMAN 


DESDE DIAMARS 15 AUGUSTUS 2023 


FECHA PA ENTREGA 
PETICION PA BENTA 
DI KLAPCHI 2023 

M 
emey di un inflacion cu no tin un 
final, mañan gran parti di comu- 
nidad lo bolbe sinti nan mes perhudica 
pa un gobierno cu no tin un vision fi- 
nanciero, tampoco un vision social ya 
cu nunca antes den historia di Aruba, 
famianan a haya nan mes den un situ- 
acion financiero sumamente delicado. 


Un aumento di gasto di scol cu pueblo 
no tabata sperando ariba y un gobierno 
cu no tin nocion con pa sirbi interes di 
pueblo, ya cu loke ta pasando ta simple- 
mente hororoso y riba dje a dicidi di 
introduci un 7% di BBO na frontera cu 
lo haci tur cos mas caro. 
For di 2018 un gobierno cu a sigura 
pueblo cu lo drecha e situacion finan- 
ciero sin cu mester di tuma medida, a 
golpia pueblo formalmente pa cinco 
aña y mey den su cartera den un forma 
nunca antes bisto. 


Tur minister di Gabinete Wever Croes 
II a bay cu vacacion y casi tur a biaha 
pa exterior na diferente parti di mundo 
lagando un pueblo den panico finan- 
ciero ya cu loke ta pasando na man 
di e gobierno actual, ta realmente un 
castigo inmereci. 


Minister di Enseñansa, Endy Croes 
tambe a biaha pa exterior, a regresa 
bek cas pero for di e dia ey no a papia 
absolutamente nada riba e situacion 
di loke ta gasto di manda yiunan scol 
pero si tabata ricibi tur mucha cu a 
gana un trofeo den exterior, bon bini 
bek na Aruba. 
Ta bon pa duna un comparacion di loke 
a bira gasto di educacion caminda na 
2010, tabata cobra 75 florin total na 
‘schoolgeld’ di cual 15 florin tabata pa 


gasto administrativo, un suma di 10 
florin tabata pa cubri gasto di seguro 
y un suma di 50 florin tabata pa activi- 
dadnan pa e muchanan na scol. 


Pues si un famia di cinco persona, dos 
mayor y tres yiu, mester a paga pa 
hopi tempo un suma di 225 florin pa 
e tres muchanan aki por a atende scol 
sin problema pero tur cos a bin cambia 
cu e dos ultimo gobiernonan di partido 
MEP cu Prome Minister Evelyn Wever 
Croes na cabes. 
Mañan pa hopi famia lo ta un dia scur 
ya cu ta anticipa cu hopi mucha chikito 
y hobennan, lo no atende scol ya cu 
nan mayornan no a logra di cumpli cu 
pago di placa di scol pa e muchanan 
aki por a atende scol. 


Pa atende aña escolar nobo di 2023 pa 
2024, mayornan tin cu paga 90 florin 
pa nan yiu ricibi schrift y map di e 
school, tambe mester paga un suma di 
150 florin pa aircogeld y e suma astro- 
nomico di 250 florin pa loket a school- 
geld pa un total di 490 florin pa manda 
un yiu scol. 
Pues pa manda tres yiu scol esaki a 


rekeri un suma di 1470 florin anto ainda 
mayornan tin cu cumpra uniforma di 
scol, carson pa e muchanan bisti y 
tambe sapato of keds pa bay scol, loke 
lo por costa un suma adicional di 100 
florin pa no bisa mas. 


Na final di cuenta un yiu lo costa un 
famia e suma di 590 florin loke ta nifica 
cu pa tres criatura di mesun famia 
atende scol, esaki ta monta na un suma 
impresionante di 1770 florin loke ta 
nifica cu pa cada yiu cu atende scol, 
mayornan cu ta gana salario minimo, 
tin cu sacrifica un luna di salario pa e 
muchanan atende scol. 
Fuera di esey tin scolnan cu a dicidi pa 
tur aña dicidi di “schrijf uit” tur alumno 
di e scol y pa e siguiente aña escolar 
e mayornan mester bolbe inscribi nan 
yiu di nobo na e scol y tin cu paga e 
suma completo prome cu e dia inau- 
gural di aña escolar nobo. 


Esunnan cu no a cumpli cu pago di e 
aña anterior di e forma aki ta wordo 
presiona cu si nan kier nan yiu atende 
scol, nan tin cu paga e suma pendiente 
y riba dje e suma di e aña nobo. 


Mañan aña escolar nobo ta inicia 


Scol a bira impagabel den 2023 
pa falta di vision necesario 

P 
rome Minister Evelyn Wever Croes a 
firma pa Landspakket y tur cos ta 
indica cu ehecucion di esaki a inicia cu 
presencia di varios funcionario di gobi- 
erno Hulandes, haciendo loke por wor- 
do considera como un tipo di “inven- 
tario” pa ehecucion di e palabracion 
aki. 


Manera e dicho Hulandes ta bisa, 
“hoog in de vaandel” e funcionarionan 
aki a yega Aruba pa haci loke Prome 
Minister Evelyn Wever Croes y Minister 
di Finansa Xiomara Maduro a sigura 
gobierno Hulandes for di 2018 cu 
nan gobierno lo haci, esta di reduci e 
aparato gubernamental formalmente. 


A palabra e tempo ey cu entre 1500 
pa 2000 trahado publico lo tin cu 
ser manda cas caminda entre otro pa 
facilita e proceso aki, gobierno mester a 
presenta un ley na Parlamento caminda 
lo haci cambionan drastico den e LMA 
cu ta e ley cu pa hopi tempo ta haci 
practicamente imposibel pa retira un 
trahado publico for di su posicion. 


A pasa varios aña y e cambio di ley ta 
para den e Landspakket pero nunca el a 
ser atendi ni pa Gabinete Wever Croes 
I y tampoco esun II pero di otro banda, 
tanto gobierno Hulandes como CAft a 
bin ta ripara cu na luga cu tin reduc- 
cion di gasto di personal, esaki a sigui 
aumenta den ultimo añanan. 


Pa algun siman y hasta luna, tin varios 
funcionario Hulandes ta na Aruba, ta 
reuniendo cu diferente hefe di depar- 
tamentonan, ta controlando varios 
departamento, caminda durante di nan 
bishita, ta pidi y ricibi cooperacion di 
directornan pa haya mas informacion 


posibel di funcionamento di varios 
departamento di gobierno. 


AWEMainta por a compronde cu esaki 
ta parti di ehecucion di e Landspakket 
y caminda e funcionarionan aki lo bay 
recomenda na momento cu gabinete 
Wever Croes II aproba oficialisacion di 
e ley di RAft, kico Hulanda tin cu haci 
cu algun departamento. 


Algun lo por wordo converti den un 
tipo di NV mientras cu tin varios cu lo 
disparce por completo y lo no bay bin 
“overplaatsing” pa ningun otro depar- 
tamento pero e trahadonan lo wordo 
manda cas, cu loke mester bay bira un 
pakete di retiro. 


Pues mientras cu varios Minister di 
Gabinete Wever Croes II ta den exte- 
rior pasando nan vacacion tin e funcio- 
narionan aki for di Hulanda, hibando 
deliberacionnan cu oficialnan halto di 
diferente departamento di gobierno, 
pa asina haya informacion necesario 
pa mira con lo bay na reduci e cantidad 
di personal den e departamentonan 


aki of hasta cera e departamento por 
completo. 


Trabou di miles di funcionarionan 
publico ta na peliger y practicamente 
e trahadonan no por haci mucho ya cu 
Prome Minister a firma pa ehecucion di 
e Landspakket y no por bin bek riba e 
decision aki. 


Cu e situacion aki lo bay trece disturbio 
publico ta un hecho ya cu ningun hende 
kier perde su trabou, a pesar cu ser 
indica cu lo busca trabou pa e grupo 
grandi ambtenaarnan cu lo wordo 
manda cas, den e sector hotelero cu 
na tin mester di personal pa brinda 
servicio na clientenan. 


Sinembargo ta un hecho cu esunnan 
cu bay for di gobierno pa sector priva, 
lo no tin mesun beneficionan cu nan 
tabatin 
como 
funcionario 
publico 
pero ya caba por sinti cu e inkietud 
ta birando dia pa dia mas grandi y e 
gobierno actual lo tin cu carga conse- 
cuencia di e desaroyo aki. 


Hulanda a cuminsa ehecuta Landenpakket 


Funcionarionan cu inventario pa 
mira cual departamento lo disparce 

E 
LMAR ta dedica pa sigui promove 
un trafico sigur y pa proteha nos 
infrastructura electrico na Aruba. Den 
nos esfuersonan pa realisa esaki, nos 
ta comparti informacion tocante acci- 
dente di auto envolviendo poste di luz 
di caya. 


Un tendencia preocupante ta e cant- 
idad di accidente di auto envolviendo 
postenan specialmente durante fin di 
siman. Nos ta registra entre 1 pa 2 
caso di accidente di auto envolviendo 
postenan di luz di caya pa siman. 


Te cu awe, durante 2023, nos a registra 
un total di 54 caso di accidentenan 
di auto envolviendo postenan di luz 
di caya. Esaki ta alarmante. Den e 54 
casonan, 24 a sosode entre 11:00 PM 
pa 6:00 AM. Comparando añanan ante- 
rior, tin un aumento den casonan. 


Na e aña anterior, e suma total tabata 
122 caso di accidentenan similar. Y 
na 2021, e suma total tabata 107 
casonan. E impacto di e accidente no 
ta solamente riba e infrastructura di 
coriente, pero tambe ta laga areanan 
den cercania sin suministro di coriente. 


E informacion aki no ta inclui casonan 
unda trucknan ta ranca liñanan di 
distribucion. Tampoco casonan unda 
ELMAR no ta wordo poni na altura di 
e accidente. Alabes ta preocupante e 
casonan di “hit & run”, specialmente 


caminda ELMAR no ta wordo informa 
tocante e daño causa. E consecuencia 
di esaki ta cu nan ta pone conductor 
y peaton den cercania di e poste y e 
sistema di coriente den e area den un 
situacion vulnerabel. 


Nos sa ricibi pregunta of sugerencia 
pa aloca e infrastructura electrico bou 
tera. Actualmente, e grid di coriente na 
Aruba ta 43% riba tera y 57% bou tera. 
E motibo di esaki ta e falta di espacio 
y tereno pa sigui construi mas trafo- 
huizen rond di Aruba pa aloca henter e 
grid di coriente bou tera. Ademas cu e 
tera di Aruba ta seco y duro cu ta trece 
costonan halto pa coloca henter e grid 
di coriente bou tera. Den tur dos caso, 


e infrastructura di trafico di Aruba lo 
inclui postenan di luz di caya. 


Pa e motibo aki, nos ta pidi tur 
conductor pa maneha cu cuidou, sigui 
reglanan di trafico, pa asina evita acci- 
dente di auto y mantene siguridad di 
trafico. Nos ta realisa cu esfuersonan 
cu nos ta haci pa mantene nos infra- 
structura electrico ta bay man den man 
cu e esfuersonan di nos comunidad pa 
maneha consciente den trafico. 


Cuida bo mes y cuida otro. Tur hende 
riba caminda ta forma parti di nos 
comunidad, y nos tin cu traha hunto pa 
mantene un ambiente di trafico sigur 
pa un y tur. 


ELMAR: 


Un averahe di 1 pa 2 accidente di auto 
envolviendo poste di luz di caya tur siman 

C 
uerpo Policial Aruba ta informa tur perso- 
na cu kier bende klapchi pa aña 2023 pa 
tene cuenta cu e siguiente informacion pa en- 
trega e formulario di peticion pa benta di klap- 
chi 2023. E formulario di peticion pa benta di 
klapchi por wordo entrega solamente na war- 
da di polis Santa Cruz situa na Macuarima. 
Por entrega e formulario desde diamars 15 di 
augustus 2023 te cu diaranson 15 november 
2023. For di 8:30 mainta te cu 4’or atardi. 


Bo por download e formulario di peticion digital 
ariba nos website www.kpa.aw den e seccion 
di servicio y bay den e balki di permiso. Yena 
y haci e rekisitonan y despues entrega esaki. 


Cuerpo Policial ta informa cu despues di e 
fecha menciona, no lo acepta ningun formu- 
lario pa peticion di permiso pa benta di klapchi. 
Ta pidi tur hende pa por fabor tene bon cuenta 
cu esaki pa despues bo no haya bo cu sorpresa 
desagradabel of perdida financiero. 


Desde diamars 15 augustus 2023 


Fecha pa entrega peticion pa benta di klapchi 2023 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 25 
AUGUSTUS 2023 om 10:00 uur 's-morgens bij 
de Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


SAVANETA 175-L 


het recht van erfpacht tot zeven en twintig januari 
tweeduizend zestig op een perceel domeingrond ter grootte 
van vierhonderd acht en tachtig vierkante meter (488 m2), 
gelegen te Savaneta in Aruba, kadastraal bekend als Derde 
Afdeling Sectie G nummer 2270, met het daarop gebouwde 
woonhuis, plaatselijk bekend als “Savaneta 175-L”; 
richtprijs: Afl. 285.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk vrijdag 11 augustus 2023 
ten 
kantore 
van 
Newleaf 
Notary 
of 
via 
email 


auction@newleafaruba.com. Het biedingsformulier is zowel op het 
kantoor 
van 
Newleaf 
Notary 
alsmede 
op 
de 
website 


www.newleafaruba.com verkrijgbaar. 


- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


A 
riba un keho cu a drenta via sistema di 
FIXI, BCI a bay controla e caminda indica, 
cual tawata entre e boca di Andicuri y Black 
Stone Beach. Ayera mainta tempran, despu- 
es di a sinta y plania, manera cu e potretnan 
tawata indica, tawata tin hopi boter di plastic 
di awa di diferente marca di compania local y 
internacional. Tambe tawata tin hopi saco di 
plastic, tanto sandwichbags, como saco cu 
pintura di bandana of face cover. BCI a bay cu 
1 ploeg y piki tur loke por a wak y yega pa piki. 


Un danki ta bay na e ploeg cu a acompaña nos 
pa bay ruim op full e area menciona. 
Bureau City Inspector kier a manda un 
mensahe na tur compania di tour, cu ta pasa 
den e mondinan y parti di costa panort di 
Aruba, pa please, si por recoge loke cu por 
bula for di e vehiculonan cu ta pasa riba e ruta 
ey. 
Asina ta yuda mantene nos costa panort di 
Aruba limpi y bunita y e turista por disfruta di 
un paisahe mas bunita y limpi. 


BCI ta apela 


Recoge sushinan 
cu bula for 
di auto tambe 

D 
iamars mainta Minister di Turismo y Salud 
Publico sr. Dangui Oduber conhuntamente 
cu colega Minister di Enseñansa sr. Endy Croes 
y 60 alumno di EPI Horeca a wordo invita pa 
bay riba e mega crucero di Carnival Celebra- 
tion pa un presentacion sigui pa un recorido. 


Den e presentacion aki Carnival Cruise Lines 
por a mustra na tur e studiantenan tur e 
trabounan cu e crucero ta ofrece nan ora cu 
nan termina nan estudio. Tambe por a haya un 
bista amplio di tur e servicionan cu Carnival ta 
ofrece na su clientenan. Nan a haya un bista 
di con e bida ta pa biba riba un barco crucero. 
Pues un splicacion amplio cu a wordo duna na 
nos hobennan. 


Minister Oduber ta hopi agradecido di opor- 
tunidad cu Carnival a duna na e 60 studi- 
antenan di EPI. Nan a haya un oportunidad 
unico pa conoce e mega crucero Carnival 
Celebracion, un barco crucero basta nobo cu 
a drenta servicio na aña 2022. Segun Minister 
Oduber e la keda masha impresiona di e luho 
y servicio cu e barco crucero aki ta ofrece. 
Locual mas a resalta segun e mandatario ta e 
interes cu a keda demostra pa e studiantenan. 


Finalmente Minister Oduber a manda un danki 
na APA y Carnival Cruise Lines pa brinda un 
oportunidad unico na nos studiantenan. Esaki 
sigur lo sirbi como inspiracion y mustra nan 
riba otro oportunidadnan di trabou cu tin na 
momento cu nan termina nan estudio. 


Minister Dangui Oduber 
Studiantenan di EPI 
horeca a haya un recorido 
di e mega crucero 
Carnival Celebration 

E 
aña aki, Sagicor Life Aruba ta cum- 
pliendo su di 35 aniversario, cu 
nos a observa den luna di mei, y nos lo 
celebra esaki, entre otro cu un 5K Fun 
Walk ariba diasabra, 26 di augustus. 
E evento ta start 5:30 pm, na Avenida 
Milo Croes # 106, banda di nos ofici- 
na. Nos ta organisa e evento aki cu e 
meta pa nos clientenan, publico y nos 
empleadonan pasa un atardi cu hopi 
alegria den un ambiente agradabel. 


General Manager Randall Croes a 
menciona: “Nos ta hopi contento pa 
celebra un logro grandi cu nos cole- 
ganan y henter Aruba. Nos tin tremendo 
premionan pa duna e dia aki despues 
di e Fun Walk. 


Lo tin musica, un car show desde 10:00 
or di mainta, un ehercicio pa warm up 
nos participantenan y hopi mas. Nos 
ta invita tur interesado pa registra na 
tempo prome cu esaki cera, pa sigura 
bo participacion na e evento historico 
aki.” 


• Sagicor tambe ta yama Bon Bini na 
tres 
sponsor 
principal: 
Caribbean 
Mercantile Bank (CMB), IBISA, y 
Powerade. IBISA ta dunando nos 
sosten cu e organisacion y logistica 
di e evento y Powerade lo patrocina e 
start y e finish hunto cu bebida pa tur 
participante durante di e Fun Walk. 


• Un danki tambe ta bay pa nos junior 
sponsornan, manera: Talk of the Town; 
Pure Ocean na Divi Resorts; Aquarius 
na Renaissance Wind Creek Hotel y Las 
Ramblas na La Cabana. 


Participantenan por registra riba nos 
website: www.sagicor.com. Pago nan 
por wordo hasi por medio di nos partner 
IBISA. Contribucion pa e Fun Walk ta lo 
siguiente: Afl. 15.00 pa adulto y Afl. 
10.00 pa mucha te cu 12 aña, cu e 
recibo di pago por pasa busca e t-shirt 
na oficina di Sagicor. 


Registracion lo tuma luga te cu dia 24 di 
augustus, y buscamento di t-shirt lo ta 
diaranson, 23 di augustus y diahuebs 
24 di augustus, desde 9:00 am te cu 
6:00 pm y diabierna, 25 di augustus 
di 9:00 am te cu 4:00 pm na oficina di 
Sagicor. 


Por fabor, corda bin cu e recibo pa por 
busca e t- shirt. Pa mas informacion por 
yama nos na 588-5042 / 582-7374 of 
scan e QR Code. 


Tin luga pa maximo mil participante na 
e evento aki, cu lo cuminsa desde 5:00 
or di atardi cu un warm up. 


Ta pidi pa tur participantenan yega 
na ora. Ademas di e t-shirt, lo haya 
tambe un medaya como recuerdo pa 
bo participacion na momento di yega 
finish. 


Lo tin premio nan atractivo manera 
“dinner for two”, cortesia di Pure Ocean 
(Divi Resorts) tambe un na Las Ramblas 
Restaurant (La Cabana) y tambe 
Aquarius 
Restaurant 
(Renaissance 
Wind Creek). Nos tin tambe un 
“weekend stay” na Talk of the Town 
Hotel. Tur hende mester ta presente na 
momento di saca premio cu e oportun- 
idad di por bay cas cu un bon recom- 
pensa pa bo esfuerso. Tambe lo tin un 
premio pa e grupo mas anima. 


Sagicor Life a wordo lansa na Aruba 
na mei 1986 bou di liderazgo di Sra. 
Marisella Bronswinkel cu tabata e 
General Manager scogi di e Aruba 
branch di Capital Life Insurance 
Company Limited. E branch a join e 
famia di Sagicor na 2004, birando un 
compania, Sagicor Life Aruba N.V. na 
2007. 


Sagicor ta celebra 35 aña na Aruba 

SUNDAY BRUNCH 


“A 
we ta un dia berdaderamente remarcabel” tawata palabranan di 
Ronella Croes, directora di Oficina di Turismo (A.T.A.), durante e cel- 
ebracion cu a tuma luga na Fort Zoutman dialuna anochi. Como un socio 
strategico, A.T.A. ta sumamente orguyoso di por anuncia reanudacion di e 
cuater museonan bou di maneho di Fundacion Museo Arubano (FMA). Aki 
ta trata di Museo Historico Arubano, Industry Museum, Community Mu- 
seum y Carnival Euphoria. E reapertura di e museonan aki ta duna pueblo 
di Aruba y bishitantenan e oportunidad pa explora y aprecia nos historia y 
herencia cultural mas di cerca. 


Den pasado, A.T.A. orguyosamente tawata duna aporte na museonan cu 
ta wordo opera pa FMA. E acuerdo nobo entre A.T.A. y FMA ta mara den 
esfuersonan pa preserva y promove historia y cultura di Aruba - un di e 
aspectonan clave cu A.T.A. ta enfoca riba dje. Como parti di e acuerdo 
nobo, A.T.A. no solamente lo percura pa e museonan ta habri, pero tambe 
lo traha di cerca cu FMA pa garantisa e promocion necesario pa atrae 
bishitantenan na nos museonan. 


Durante su discurso, directora di A.T.A. a elabora riba e importancia di bon 
colaboracion entre socionan: “E siguiente añanan ta esencial pa restruc- 
tura y posiciona nos museonan existente pa yega na un plan sostenibel. 
Pa e motibo aki e ta di suma importancia pa A.T.A., como un socio stra- 
tegico, hunto cu su Excelencianan Minister Dangui Oduber, Minister 
Xiomara Maduro, y FMA anuncia e reanudacion di e cuater museonan aki. 


Como apoyo na nos historia y cultura 


Cuater museo local ta ricibi aporte di A.T.A. 


Como compromiso pa yuda trece nos cultura 
dilanti, A.T.A. ta sigui duna realse na e cuater 
museonan aki como un aspecto cardinal pa 
nos comunidad y nos turismo.” 


Nos museonan, cual ta un refleho di nos iden- 
tidad, ta duna nos e oportunidad pa conoce 
nos 
pasado y aprecia nos herencia. Simplemente, 
museonan ta yuda den educacion, inspiracion 
y 
conexion entre comunidadnan. 


Banda di e museonan, A.T.A. ta orguyoso di 
entre otro por carga e Aruba Art Fair, di cual 
e di seis edicion lo tuma luga na September. 
Tambe A.T.A. ta contento di por brinda aporte 
na Dia di Brazil, Bon Bini Festival, Carnaval 
y otro celebracionnan nacional cu ta inclui 
Festival di Dande, y Himno y Bandera. Tur 
esakinan ta ehempelnan concreto di A.T.A. 
su compromiso pa aporta na experencianan 
cultural valioso, tanto pa pueblo di Aruba 
como tambe pa tur cu ta bishita nos isla. 

D 
ialuna mainta, por a tuma nota di un 
conferencia di prensa di Gobierno, na 
unda Minister di Husticia Rocco Tjon a an- 
uncia un rebaho den e cifranan di crimi- 
nalidad na Aruba pa aña 2023. Esaki sigur 
ta un bon noticia pa Aruba en general y pa 
turismo, cu ta e pilar economico di e pais. 
Prome Minister Evelyn Wever-Croes a indi- 
ca cu un di e prioridadnan di su Gabinete 
ta siguridad di e comunidad en general. E 
ta hopi importante pa nos hendenan por 
sinti nan mes sigur, y por biba trankilo riba 
e pida baranca aki. Pero esaki no ta conta 
solamente pa e comunidad di Aruba, sino 
tambe pa tur esnan cu ta 
bishita nos isla, sea pa 
vakantie, trabou of cual- 
kier otro motibo. 


Turismo, cu ta conta pa 
e gran parti di Aruba 
su GDP ta creciendo. 
Segun Banco Central, 
danki na e sector aki, ta 
premira un crecemento 
economico mas grandi 
di loke a wordo anticipa. 
Pa cu esaki, e noticia di e 
reduccion den e cifranan 
di criminalidad ta hopi 
importante, mirando cu 
un subida lo por afecta 
e crecemento aki negati- 
vamente. Esaki sigur no 
lo beneficia economia di 
pais Aruba, mirando cu 
ta hopi ta e negoshinan, 
hotelnan y companianan 
cu ta depende directo 
of indirectamente di e 
sector aki. 


E rebaho e cifranan di 
criminalidad, no ta bin 
su so, sino danki na e 
bon trabou di esnan cu 
ta labora den e sector di 


husticia. Primeramente, Prome Minister ta 
gradici Minister Rocco Tjon, pa su vision 
y dedicacion na husticia di pais Aruba. 
Tambe ta gradici cuerpo policial, pa tur 
nan esfuerso y determinacion pa logra 
yega na e reduccion aki. “Boso trabou no 
ta uno facil, y ta trece hopi riesgo cune, 
pero e amor y pasion cu cada un di boso 
a desplega durante aña, pa logra baha e 
cifra aki y alabes resolve hopi caso, ta di 
admira y aprecia. Ta solamente ora bo tin 
amor pa bo trabou y pa bo pais, bo ta yega 
na logronan beneficioso asina” Prome 
Minister a expresa. 


Prome Minister Evelyn Wever-Croes: 


Reduccion den e cifranan di criminalidad, lo sigui tin un efecto 
positivo riba desaroyo di Aruba su pilar economico y turismo 

R 
ecientemente Minister Maduro di Cultura a reuni cu sr. Renwick Her- 
onimo di Fundacion Museonan Arubano (FMA) pa asina repasa e plan 
pa e cuater museonan cu ta cay bou encargo di FMA por habri bek pa co- 
munidad y bishitante. Ta trata di Museo Historico na Fort Zoutman na Pla- 
ya, Museo Industrial, Community Museum y Euforia Carnival Exhibition na 
San Nicolas, cu ta habri nan portanan bek pa ricibi bishita di nos localnan 
y tambe bishitante cu kier sa mas di Aruba su historia. 


FMA ta presenta nan plan pa habri 
bek pa publico na Minister di Cultura 


Debi na e pandemia e museonan bou encargo 
di FMA a cera nan porta pa publico door cu 
FMA no por a sigui conta cu e fondonan cu 
turismo tabata genera y cu via ATA y APA tabata 
yega na e museonan. Tabata un situacion hopi 
dificil pa cual no tabata tin un solucion inmed- 
iato. Ministerio di Cultura di su parti a percura 
pa e coleccionnan por a wordo bon cuida pa 
asina e museonan por a keda bon conserva te 
ora FMA por a yega na e fondonan necesario 
pa bay bek den operacion. Awor den cooper- 
acion cu e partnernan di semper, ATA y APA, 
FMA ta logra pa cuminsa bek cu e operacion 
di e cuater museonan. 


Durante e reunion Sr. Heronimo a duna un bista 
di e plannan pa e museonan pa e resto di aña 
2023, y tambe pa locual lo bira e actividadnan 
pa añanan 2024 y 2025 pa e museonan. Ta 
cuminsa operacion di e museonan buscando 
personal y tambe boluntario pa yuda atende 
cu publico. Tambe lo traha riba e coleccionnan 
cu ainda mester wordo exhibi pa nan tambe 
por yega na conocemento di nos localnan y 
bishitante. Pa e ultimo aki tambe ta masha 
importante pa FMA por conta cu e colabora- 
cion di mas partnernan den comunidad cu kier 
cumpli cu nan deber civico aportando na bien- 
estar di conservacion di e cultura di Aruba. 


Minister Maduro ta gradici y desea sr. Heronimo 
y tambe e hunta di directiva nobo di FMA hopi 
exito cu e ehecucion di e plannan pa e cuater 
museonan por habri nan portanan bek pa 
comunidad y bishitante. 

D 
ialuna anochi Minister di Turismo y Salud Publico sr. Dan- 
gui Oduber atende un evento hopi importante pa Aruba 
su turismo como tambe su cultura y herencia. Despues di 3 
aña e 4 museonan cu ta bou encargo di Fundacion Museo 
Arubano (FMA) ta habri nan portanan bek pa nos turistanan 
y localnan. 


Esaki a keda anuncia den un evento cu a tuma luga na Fort 
Zoutman pa Minister di Finansa y Cultura sra. Xiomara 
Maduro. E tabata un anochi ameno caminda Minister 
Oduber a hiba algun palabra splicando e importancia cu e 
museonan tin pa Aruba su turismo. Segun e mandatario tin 
hopi demanda di turistanan cu kier experencia y sa mas di 
Aruba su cultura y su herencia. 
E museonan di FMA a cera nan porta durante e pandemia. 
Despues di e pandemia no tabata facil pa e museonan habri 
nan portanan bek. Minister Maduro a acerca Minister Oduber 
pa wak ki posibilidad tin pa por habri e museonan bek. 


Despues di hopi empeño di Minister Maduro y danki na Aruba 
su turismo cu ta creciendo, Minister Oduber por a percura 
por medio di e fondonan di Aruba Tourism Authority (ATA) 
y Aruba Ports Authority (APA) pa hunto habri e museonan 
bek. 


E 4 museonan cu a habri nan portanan bek ta: 
• Museo Historico na Fort Zoutman 
• Museo industrial na Water Toren San Nicolas 
• Museo di comunidad na San Nicolas 
• Museo di Carnival Euphoria na San Nicolas. 


Cu e habrimento di e 3 museonan na San Nicolas, esaki sigur 
lo percura pa tin mas trafico di turistanan pa e comercio di 
pariba di brug. 


Minister Oduber ta contento cu e museonan por ta activo bek. 
E mandatario ta consciente di e importancia cu nos historia, 
nos cultura tin pa nos como Arubiano. Di otro banda mas y 
mas nos bishitantenan kier conoce nos historia y con Aruba 
a desaroya su mes den e ultimo decadanan. Pa e motibo aki 
tabata importante pa logra haya e fondonan pa haci e reap- 
ertura di e museonan posibel. 


Minister Oduber a sigura cu su Ministerio semper a compro- 
mete su mes cu Aruba su historia y Cultura. A sa di yuda cu 
fondonan por medio di APA, ATA y tambe TPEF cu ta yudando 
den e restauracion di nos Museo Arqueologico cu tin varios 
proyecto cu ta andando. E ta importante pa nos museonan 
ta habri pa turistanan por bishitanan y haya sa mas di nos 
herencia y nos cultura. 


Finalmente Minister Dangui Oduber ta gradici colega Minister 
Maduro, FMA, ATA y APA pa logra haci esaki posibel. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Minister Dangui Oduber: 


Museonan di FMA ta habri nan porta un biaha mas 

su Four Piece band. Tambe nan ta toca na tur fiesta local. 


BULERIA 
Despues di un radio tour exitoso siman 
pasa, BULERIA, celebrando 9 aña, atrobe 
ta score lansando 4 cantica nobo basa riba 
hechonan di bida real. E canticanan ta: 
“idioot” (Maryann), “no core” (Buddylove), 
“I love my single life” (Francois) y “Red 
Flags” (Rocco Flava). E cancionnan ta varia 
entre musico- y productornan campeon 
Dwight Leoneta, Rygel Isabella y Quincy Comenencia. Pabien na Buleria 
cu 4 produccion campeon interpreta magistralmente. 


JOHN FRANCIS JACOBS 
Treciendo un cancion dushi p’e oido, e cantante 
y productor Arubano aki a dal duro cu su salsa 
titula “Ya no mas”. E cantica ta tocante e cabayero 
namora cu no por warda mas pa casa cu su amor. 
“Ya no mas” ta componi, aregla y interpreta pa 
John Francis y riba Bass ta Kevin D’Abreu. Pabien 
n’e artista Arubano aki cu e dushi salsa aki cu ta 
zona bon na Aruba. 


ELEVATE TRIO 
Chris Kross, Susjaira Kerpens y Denzil 
Tromp ta forma ELEVATE TRIO. E tres artis- 
tanan aki a duna realse grandi n’e cantica 
y musica tipico Arubano di “CHANITA” 
hincand’e den un bachi nobo y moderno 
sin perde e tipico di dje. Elevate Trio ta 
gradici Vivian Lampe y Antonieta Ras Booi 
pa permiti nan grab’e. 


E letra di “CHANITA” ta di Hubert Lio Booi 
y e musica ta di Padu Lampe y Rufo Wever. Tambe nan ta gradici The Box 
p’e locacion p’e clip bunita y cu un esfera trankil. Hopi pabien ELEVATE 
TRIO cu e creacion unico y bunita aki. 


PABIEN 
Tur cu kier sostene nan, por pidi nan cantica na radio of pidi Dj-nan 
pa toca nan. Nos, di Magic 96.5 fm, ta felicita Sashah, John Francis, 
Maryann, Rocco, BuddyLove, Ray Francois, Buleria completo, Chris, 
Susjaira y Denzil cu e tremendo produccionnan, cu ta regalo pa horea di 
tur fanaticada. Na cada un nos ta bisa cu cada aña boso bos y compa- 
ñamento ta bira mas y mas campeon. 


C 
u hopi placer, nos por scucha na radionan 
local algun produccion nobo ultimo siman- 
nan. A pesar cu ta un era moderno, cu tur cos 
ta online, locutornan di radio ta gradici nos ar- 
tistanan local, p’e confiansa keto bay mandando 
y proporcionando nan canticanan nobo pa y via 
nan. 


SASHAH FIGUEROA 
Sashah ya caba tin mas cu 45 
aña den farandula di Aruba y 
atrobe den 2023 ta score un 
hit nobo titula “KI BO TA KERE”. 
Un dushi cancion bailabel cu 
melodia y letra campeon spier- 
tando e cabayero cu su pareha 
ta pag’e cu e mesun moneda cu 
e ta uzando. E cancion ta composicion di Chucho 
Hoek dfm. Areglo y coro ta Nigel Hoek. E ta 
produci pa SUHCY. 
Pronto e lo ta riba tur streaming platforms. Pa 
mira Sashah live, por busca informacion riba 
su social media p’e luganan di su presentacion 
como solista of cu su ruman Angelo Figueroa y 


Artistanan Sashah, Buleria, Elevate Trio y 
John Francis cu produccion musical nobo 


Pa Addonsito Croes 

Fortaleza pa Famia 


Sinceramente, Pastor Marcel Balootje 


BIJBEL mester wordo respeta, pasobra e ta inspira door di Dios mes, pasobra tin hopi hende ta bisa cu ta hende a skirbi 
Bijbel, pero e a wordo inspira na hende door di e Spirito di Dios, cada palabra den e Bijbel ta necesario pa bida hende. 
Bijbel ta e manual di bida pa tur hende, esun cu ta rechasa Bijbel ta rechasa Dios. 


Awor dicon bo ta rechasa Dios? Pasobra ta para skirbi lo siguiente: 
Tur scritura ta inspira pa Dios, i ta util pa enseñansa, pa reprendemento, pa coreccion, pa educa den husticia, pa e hende 
di Dios, por ta perfecto, ekipa pa tur bon obra. 
Caminda no tin lesamento di Bijbel, ta caminda hende ta rechasa Dios, y kier biba den scuridad. 


Door di cu malisia a aumenta asina tanto riba e mundo aki, bijbel a wordo saca for di scolnan, bijbel a wordo saca for di 
hotelnan, y bijbel ta wordo rechasa door di hende pa asina maldad por haci free for all. 


Den 1 Pedro 5:8 ta para skirbi: Sea sobrio, sea alerta. Boso adversario e diabel, ta cana rond manera un leon cu ta gruña 
buscando ken e por devora. 
E diabel no ta respeta bida di hende, pasobra ta para skirbi cu e a bini pa horta, mata y destrui (Juan 10:10). 


P’esey Dios a manda su yiu aki na mundo pa hende kere den Cristo Hesus y no sigui biba den scuridad y wordo destrui 
door di e diabel. 
Un gran berdad ta cu Bijbel mester ta parti di nos enseñansa, pa asina nos muchanan wordo bon forma, tanto social, 
como spiritual. Tur hende tin mester di Dios den nan bida. Un bida sin Cristo ta un bida bashi. 


Tene cuenta cu e sintomanan aki, y reconoce mesora cu bo ta bao di influencia of atake di e enemigo. Ansiedad, Stress, 
Tentacion, Miedo, Mentira, Revancha, Rabia y sin Speransa. 
E cosnan aki ta identifica e presencia di e enemigo den nos bida. 


Awor bo por haci e pregunta con mi por reconoce esey? 
Awel tur eseynan ta para skirbi den Bijbel kico ta di diabel y kico ta di Dios, y esnan cu ta participa den e cosnan di diabel 
lo no hereda Reino di Dios Galationan 5:19-21. 
Den Galationan 5:22-26, ta para skirbi kico Dios ta desea pa nos. 


Ki ora nos mes ta habri porta pa e diabel drenta y haci y deshaci den nos bida, hogar y matrimonio? 


Ora nos ta mantene un falta di Pordon den nos curason, Mateo 6:14-15 of nos ta gaña pordona y bisa, lo siguiente: Ami 
ta pordona pero mi no ta lubida, mientras cu den Mateo 18:35 ta para skirbi:Asina tambe Mi tata celestial lo haci cu boso, 
si cada un di boso no pordona su ruman di henter su curason. 


Pica cu ta keda sin confesa (1 Juan 1:9), mientras cu nos no arepenti y confesa e spirito di eror ta keda persigui nos, 
p’esey hopi biaha e mesun fout tin chens di ripiti. 


Bruheria y Idolatria (Efesionan 5:11) (2 Corintionan 4:4) (Revelacion 21:8). 


Mentira cu bo a kere den dje (Filipensenan 4:8). Falta di renobacion di mente (Romanonan 12:2). 


Tradicion Hereda: Ora hende ta pone cultura y tradicion di antepasadonan prome cu Dios, y asina participa den obranan y 
creencianan di scuridad. Ora nos ta rechasa Cristo Hesus su plan di salbacion pa nos bida, ora nos ta haci bofon di Dios, 
of ta bay contra Dios su principio, su mandamento y su boluntad pa nos bida. 


Dios tene misericordia, 


Tene bon cuenta cu diabel por influencia bo mente 

Conforme cu Dios su boluntdad 
nos ta anuncia fayecimento di nos 
estimada mama, ruman, tanta, 
subrina y amiga. 


Rosalinda Yolanda 
Croes-Tromp 
mihor conoci como Linda. 


Na nomber di su: 
Yiu: 
Gerrit E. E. Croes 


Casa: 
† Ephrem G. Croes 


Mayornan: 
† Hypolito (Poli) Tromp 
† Mercedes Tromp-van der Biezen 


Yiunan di criansa: 
Ellen S. Croes 
Rhamsey R. Croes y Renate Croes- 
Hoogendoorn 


Rumannan: 
Patricia (Tisha) Tromp 
Glenda y Pete Geerman-Tromp 
Lisette (Liesje) Tromp 


Manera rumannan: 
† Ricalda (Cada) Winterdal y 
famia 
Myrna y Alberto van der Biezen y 
famia 
Donald (Donny) Ruiz 


Subrinonan: 
Patrick y Melissa Ruiz-Maduro y 
yiunan 
Geraldine Geerman y Jonovan 
Dubero 
Darline Ruiz y Alejandro Bedoya y 
yiunan 
Michael Geerman 
Marynelle y Alexander Ras-van der 
Biezen y yiunan 


Manera nietonan: 
Quint Croes, Janou Croes y Max 
Croes 
Chloë Ruiz 


Tanta y omo stima: 
Mary Giron-Van der Biezen y famia 
Ambrosio (Shito) y Arnolda Van der 
Biezen-Pourier y famia 


Tantanan: 
† Anita y Luis Figaroa-Tromp y 
famia 
Veronica van der Biezen y famia 
Celestina van der Biezen y famia 


Omonan: 
† Gregorio y Lodewika Tromp- 
Figaroa y famia 
Aniceto Tromp y famia 
Dominico y Elsa Tromp-Figaroa y 
famia 
Eulogio (Okko) Tromp y famia 
Jose Tromp y famia 
Max y Filomena Tromp y famia 
Gregorio (Goy) Van der Biezen y 
famia 
Victor van der Biezen y famia 


Suegronan: 
† Roman (Ro) Croes 
† Sylvia Marie Croes-Maduro 


Sua y cuñanan: 
† Sylvia (Sinda) Croes y yiunan 
Meachel y Mayra Croes-Tromp y 
yiunan 
Carlo y Francis (Nana) Croes- 
Werleman y yiunan 
Ricky y Xiomara Croes-Williams y 
yiu 
Henry Croes y Disney Correa y 
yiunan 


Amiganan stima: 
Judith Vrolijk-Croes 
Soraya Pieterson 
Hermina Laclé 
Lourdes Tromp-Vrolijk 


Iha: 
Chaira Giron y famia 


Y demas famia: 
Tromp, Croes, Ruiz, Geerman, Van 
der Biezen, Bedoya, Hoogendoorn, 
Figaroa, Pourier, Giron, Maduro, 
Williams, Werleman, Correa, De 
Cuba, Winterdal, Kelly, Damon, 
Semeleer, Ras, Guedez, Gomez, 
Kock, Willems, Davies, Oduber, 
Boekhoudt, Yarzagaray, Wolf, 
Flanegin. 


Acto di entiero Lo tuma lugar riba 
Diaranson 16 di augustus 2023 di 
2or pa 4or di atardi na Misa Pro 
Catedral San Francisco. 


Nos ta pidi disculpa si nos por a 
lubida algun familiar di e defunto. 


Ta lamenta cu despues di entiero 
no ta ricibi bishita di condolencia 
na cas. 


D 
esde juni di aña 2023 Sr. Arno Willems ta 
representante Real di Patrona Su Altesa 
Real (S.A.R.) Prinses Beatrix pa Dutch Caribbe- 
an Nature Alliance (DCNA). E ta sucesor di Sr. 
Jaap van Leeuwenburg, kende a ocupa e cargo 
di aña 2009 pa aña 2023 y a hubila reciente- 
mente. DCNA ta un organisacion sin fin di lucro 
estableci pa proteha naturalesa y pa promove 
maneho sostenibel di e recursonan natural na e 
seis islanan di Caribe Hulandes. 


Señor Arno Willems (1959) a studia silvicul- 
tura na Landbouwhogeschool na Wageningen. 
El a traha entre otro na e mesun hogeschool, na 
Staatsbosbeheer, na Ministerio di Agricultura, 
Naturalesa y Calidad Alimentario y na Mali pa 
Fundacion Boluntario Hulandes. Tambe el a 
traha como consehero na Balkan, Kaukasus y 
na varios pais Africano. Su campo di actividad 
ta inclui silvicultura, conservacion di naturalesa 
y agricultura. Desde aña 2013 e ta rentmeester 
di Kroondomein Het Loo, un tereno real di mas 
di 10.000 hectar. Segun e, maneho di natura- 
lesa ta principalmente trabou humano y anda 
cu naturalesa ta masha sensato: “Nos tin sola- 
mente un di nan!” 


“Nos ta extremadamente orguyoso di Patrona di 
DCNA, Su Alteza Real Prinses Beatrix. Su Alteza 
Real Prinses Beatrix tin un vinculo special cu 
Caribe Hulandes y semper a apoya nos trabou 
pa proteha e bunita naturalesa tropical. Tambe 
nos ta masha agradecido pa su apoyo y agrad- 
abel cooperacion cu su ex representante, Sr. 
Jaap van Leeuwenburg. Nos ta spera di continua 
e trabou cu Sr. Arno Willems”, Hellen van der 
Wal, presidente di DCNA a bisa. 


DCNA ta yama señor 
Arno Willems bonbini 
Como representante nobo di Patrona 
su Altesa Real Prinses Beatrix 

Dios a yama mi ora mi tabata reza y vigila. 
Y asina mi a separa for di boso. 
Boso curazon No bira tristo. 
Stima otro, manera Ami a stima boso. 


A bay sosega den brasa di señor un esposo, tata, 
nos swa, ruman y omo stima: 


Frank Koolman 
*31 october 1936 †8 augustus 2023 
Cariñoso yama “Mo Frank” 


Na nomber di su: 
Esposa: Isidora (Dora) Koolman – Hernandez 


Yiu: Fabrizzio Franco Koolman y Claudia Coronado 
Tovar. 


Tata y Mama: †Lorenzo y †Carmen Juliana Koolman 
- Wout 


Su Rumannan: 
†Sabina Koolman viuida di †Candelario Quandt y 
famia 
†Laurens (Max) y Felicia Koolman y famia 
Rosabela (Rosita) Koolman y famia 
Jacqueline (Sira) Koolman vuida di †Alfred Allen y 
famia 
†Robert “Robbie” Koolman 
Adriana Koolman y famia 
†Eldy y †Sita Koolman - Maduro y famia 
†Pablo Flanegin 
Erwin Flanegin 
Freddy Flanegin 


Cuñanan y Swa nan: 
†Cijena y †Didi Thiel - Hernandez 
Catharina Hernandez 
†Olga Maria Hernandez 
Ludwina y Roy Angela - Hernandez 
†Poli y Chanita Hernandez – Boekhoudt 
†Ildo y Angela Hernandez - Peasch 
†Fernando Hernandez 
Tantanan: 
Laurinda Geerman 
Marcela Geermen 


Tur subrino(a)nan: Norman Danies, Joan Danies, 
Aldemara Koolman, Alfredo Koolman, Manolo 
Koolman, Gianna Koolman, Sergio Quant, Anthony 
Quant, Dolores Allen, Johny Allen, David Allen, Betina 
Rouse, Cindica Rouse, Marvin Rouse, Carmelo Rouse, 
Agnes Koolman, Elizabeth (Lili) Koolman, Eldito 
Koolman, Danilo Koolman 


Su primo(a)nan: na Aruba, Corsou y Boneiro, Comer 
y compernan 
Bisinan y demas amigo y nan conocirnan. 


Demas famia: 
Koolman, Hernandez, Navas, Wout, Geerman, 
Gamara, Rodriquez, Helder, Rosel, Hart, Piar, 
Stricz, Salsbach. Angela, Boekhoudt, Thiel, Peasch, 
Maduro, Kelly, Quant, Allen, Rouse, Danies, Quandt, 
Werleman, Stamper, Rasmijn. Groeneveld, Ras. 


Ta invita pa asisti na e acto di condolencia cu lo 
tuma lugar diamars 15 di augustus 2023 na Royal 
Funaral Home for di 7:00 pa 9:00 di anochi. 


Invitacion pa acto di entiero cu lo tuma lugar 
diaranzon 16 di augustus 2023. E Restonan mortal lo 
ta reposa na Royal Funaral Home for di 
9:00 pa 11:00 di mainta. 


Despues nos lo compaña e defunto na su ultimo 
lugar di sosiego na Santana Central na Sabana 
Basora. 


Nos ta pidi nos disculpa si den nos tristesa nos por a 
lubida 
un of mas famia. 


Despues di entiero nos no lo ricibi bishita na cas. 


A fayece na edad di 87 aña 


Ismaël Marcelo Laclé 
*4 september 1935 - †10 augustus 2023 


Na nomber di su: 
Esposa: 
Allegonda Laclé – de Rijk 


Yiunan: 
Eugène Laclé y Gerrie Laclé - van Gent 
(Hulanda) 
Marcel Laclé y Iraides Laclé – Sanchez 
Hernandez y yiunan 
Mireille Laclé y Gerald Franca y yiunan 


Unico nieto: 
Omar el Hage 


Rumannan: 
† Clyve Laclé y Famia 
† Thelma Laclé 
† Olga Viera Alves -Laclé y Famia 
† Edgar Laclé y Famia 
† Rita Laclé 
Filomena (Mena) y Gerard Marsman-Laclé y 
famia (Hulanda) 


Enfermera: Sherling Maignan 


Tata di Omar: Burney el Hage y famia 


Sobrino y Sobrinanan: 
Marcel Sommer y Famia, Max Laclé y famia, 
Monique Laclé y Famia, Eduardo Lacle y famia, 
Robby Laclé y famia, Angelique Laclé, Chaim 
Alves y Famia 
Gladys Moldovan-Viera Alves y Famia, 
†Franklin Viera-Alves y Famia, †Anthony Viera- 
Alves y Famia 
Junior, Thelma, Raquel y Celeste Laclé 
Patricia Papaikonomou-Marsman y Famia, 
Chantal de Jong-Marsman y FamiSwa y 
cuñanan 
Riet van Hoof. 


Demas swa y cuñanan na Hulanda y Nieuw 
Zeeland 


Demas famianan: 
Laclé, Yarzagaray, el Hage, de Mey, Erasmus, 
Luidens, Sommer, de Rijk, van Hoof, Viera 
-Alves, Marsman, Tromp, Thijzen, Franca, 
Haines, Van Gent, Sanchez Hernandez y 
Lampe. 


Bisiñanan: 
Famianan Geerman, Kelly, Boekhoudt, Tromp y 
Solognier 


Gradicimento ta bay na Dr. Bos, Dr. 
Oudshoorn, Dr. Raven, Dr. Lanting, 
empleadonan di HOED, personal di 
Ambulance/IMSAN y empleadonan di Botica 
Central (Santa Cruz). 


Lo tin oportunidad pa condoleer diaranson 16 
augustus 2023 di 9:00am – 11:00am na Aurora 
Funeral Home. Cremacion lo tuma lugar den 
ceno familiar. 


Envez di flor of krans por haci un donacion 
na Stichting Algemene Bejaardenzorg Aruba 
(SABA). Pa esaki lo tin un box disponible. 
Tambe lo por hasi donacion na SABA riba nan 
cuenta bancario. 


Pa medio di esaki famia kier a gradici tur esnan 
cu na un manera of otro a duna muestra di 
atenshon durante enfermedad, fayecimento y 
entiero di nos defunto stima; 


Jorge Tromp 
Mihor conoci como Tor 


Un danki ta bay pa e personal di Piso 4 di Dr. 
Horacio Oduber Hospital. 


Danki na tur cu a manda whattsapp y hasi 
jamada telefonico 


Danki grandi tambe ta bay pa Royal Funeral 
Home pa nan super bon servicio 


Boso muestra di atenshon ta un gran consuelo pa 
nos. Alaves Famia ta participa cu lo tini 3 misa na 
Pro Cathedral San Francisco pa 7or di anochi 
Diamars 15 Augustus, Diahuebs 17 y Diasabra 19 


“If the only prayer you ever say is 
“THANK YOU” 
That will be enough” 
Eckhart Tolle 


Julie, Paul, Angeline, Gerald, Janelle y demas 
famia kier a gradici pe atencion durante e corto 
enfermedad, fayecimento y entiero di nos 


Amanda 
Flemming-Paskel 


Bo palabra di encurashamento, un mensahe 
bunita, bo muestra di sosten o bo presencia 
durante e despedida di nos Dudu, ta un gran 
consuelo pa cada un di nos. 
Nos kier gradici dr. Hypert Flemming (IMSAN), 
personal di Ambulance (IMSAN), personal di 
Spoedeisende Hulp (HOH), Specialista nan, 
Zaalarts y tur personal di Piso 4 (HOH) pa nan 
cuido incansable y cariño inmenso pa nos 
Amanda. 
Un danki na Aurora Funeral Home, pa e sosten 
na famia y pa cumpli cu tur deseonan di nos 
defunto. 


Na Pastor Jairo Maduro di Sta Cruz, un danki 
enorme pa un sirbishi bunita pa despedida di nos 
defunto, y na sr. Sixto Vrolijk pa su apoyo. 
Nos kier jama danki tambe na John Flemming y 
Kathy Ruiz-Paskel pa asisti nos den preparashon y 
durante e entiero. 


Tambe nos kier gradici famia y amigonan cu a 
biaha di Costa Rica, Curaçao y 
Hulanda, pa sostene nos durante e 
entierro y e period dificil aki. 
Nos ta sumamente agradeci pa e 
generoso donacion haci na 
Koningin Wilhelmina Kanker Fonds. 
Por ultimo, nos kier a invita pa un Misa pa sosiego 
di nos Amanda, cual lo tuma lugar diasabra 19 
di Augustus 2023, pa 7or pm na Misa Imaculada 
Concepcion na Santa Cruz. 


Diaranson, 16 Augustus 2023 
AWEMainta 
OBITUARIO 
19 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo dolor na nos curason, nos ta 
anuncia fayecimento di: 


Nelson Guillermo 
Jacobs 
Mihor conoci “Netto” 
09-12-1961 - †12-08-2023 


Acto di entiero lo wordo anuncia despues 


Pero esnan cu confia den Señor 
lo haya forsa renoba, nan lo bula 
bay ariba cu hala manera Aguila. 
Nan ta cana sin cansa, 
nan ta cana sin perde rosea 
Isaias 40: 31 


Cu dolor na nos curason, nos ta participa 
fayecimento di nos ser stima: 


Juanita V. de Cuba 
*11-05-1945 - †13-08-2023 


Acto di entiero lo wordo anuncia despues 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Teres Chery 


Acto di condolencia lo tuma lugar na 
Aurora Funeral Home, Diabierna 18 augustus 
2023 for di 7or te cu 9or di anochi. 


Ta invita pa acto di despedida cual lo tuma 
lugar na Aurora Funeral Home Diasabra 
19 augustus 2023 di 2’or pa 4or di atardi 
despues lo Sali bai pa santana central na 
Sabana Basora. 


Shelo ta di fiesta, e reina di alegria a tuma su 
ultimo vuelo cu destinacion shelo, 
asina nos lo cord’e, semper contento, semper 
cu un sonrisa y semper bailando. 


Cu dolor na nos curason, pero conforme cu 
boluntad di Dios, nos ta participa fayecimento di 
nos ser stima: 
Frederika 
Laclé – Oduber 
Mihor conoci “Dididi/Deis” 
Vda di Adriaan “Poipy” Laclé 
20-11-1923 – 12-08-2023 


Yiunan: 
Alvin y Imelda 
Vilma y George 
Adriaan “Poipy” y Marouschka 
Oscar “Pinky” 


Nietonan: 
Alvin, Janice y yiunan 
Walter, Amy y yiunan 
Clarissa, Marcel y yiunan 
Imalva y Anthony 
Dwight, Artaiza y yiunan 
Omar, Hilda y yiunan 
Giomar, Yeritza y yiunan 
George-Dimar, Kristina y yiunan 
Jeniree, Richard y yiunan 
Antoine, Angelique y yiunan 
Sherelyn y Benjho 
Rudselyne 
Aryenne y Joscar 


Rumannan na bida: 
Edwin “Winchi” y †Lesbia Oduber-Toledo y famia 
Emma y Ildo Ponson-Oduber y famia 
Geraldine y Eliseo Colin–Oduber y famia 


Prima Stima: 
Daphne Arends y famia 
Corrie Oduber y famia 


Mama di su nietanan: 
Judith Croes 


Su iha stima: 
Gor Rozenberg y famia 


Amiganan di cas: 
Shanine, Arelys, Lichi, Antonia, Joanne, Brigida, 
Dalilah, Sharla, Reeshma y Chichi. 


Subrino/a nan, primo/a nan, amigo/a nan, tur 
esnan cu a yud’e 


Demas famia: 
Laclé, Oduber, Tromp, Arends, Heronimo, Croes, 
de Kort, Ponson, Colin, Kelly, Harms, De Castro 
Loopstok, Finke, Daal, Celaire, Ras, Bergen, 
Duzon y Franken. 


Acto di entierro y condolencia lo tuma lugar: 
Diahuebs 17 di Augustus 2023 na Aurora Funeral 
Home desde 7pm pa 9pm 
Diabierna 18 di Augustus 2023 na Misa San 
Francisco na Playa 9am pa 11am y despues pa 
Santana Catolico na Playa. 


Lamentablemente despues di entierro nos no 
por ricibi bishita di condolencia na cas. Nos 
disculpa si den nos tristeza nos por a lubida di un 
of mas famia. 


Preferiblemente na lugar di flor of krans por hasi 
un donacion na Hospice Atardi. Pa esaki lo tin un 
box disponible na Aurora y Misa. 


“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1, 2, 3. 


Cu inmenso tristeza na nos curason, pero conforme cu 
boluntad di Dios, nos ta anuncia fayecimento di: 


Aluisio Genaro 
Geertruida 
Mihor conoci como: 
“Bubuchi” 
Ex-trahador di Wegenbouw 
*19 Januari 1936 
13 Augustus 2023 


Ta invita demas famia, bisiña, amigo- y conocirnan na e 
acto di entiero cu lo tuma lugar Diasabra 19 di Augustus 
2023. Nos defunto stima lo reposa for di 2:00 pa 4:00 pm 
na Ad Patres Funeral Home & Crematorium, y despues lo 
sali pa Santana Central Sabana Basora. 


Oportunidad pa condolencia lo ta Diabierna 18 di Augustus 
2023, for di 7’or pa 9’or di anochi na Ad Patres Funeral 
Home & Crematorium. 


Nos ta lamenta cu nos no lo por ricibi bishita di 
condolencia na cas. 


Staff y personal di Ad Patres Funeral Home & 
Crematorium ta extende nos mas sentido pesame na 
famianan di e fayecido. 


